**CONTRACT DE PRESTARE DE SERVICII**

**nr. \_\_\_\_\_\_\_\_din 2018**

**CAP.1. PĂRŢILE CONTRACTANTE**

**SOCIETATEA ELECTROCENTRALE BUCUREŞTI SA**, societate in insolventa, in insolvency, en procedure collective, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO25 RNCB 0082 0441 7274 0422 si cont de TVA nr. RO76 RNCB 0TVA 0000 0000 2301 deschise la BCR – Sucursala Unirii, legal reprezentată de dl. Claudiu-Ionuţ CREŢU-SÂRBU – Administrator Special, în calitate de **BENEFICIAR** (ACHIZITOR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu sediul in localitatea \_\_\_\_\_\_\_\_\_\_\_\_\_\_\_, judeţul/sectorul \_\_\_\_\_, strada\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_, cod poştal \_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cont de TVA nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_ la \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_ reprezentata prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Director şi \_\_\_\_\_\_\_\_\_\_\_\_\_\_\_\_\_\_\_\_ Director Economic, în calitate **PRESTATOR** (CONTRACTANT)

#### CAP.2. OBIECTUL CONTRACTULUI

2.1. Obiectul prezentului contract este: **„Servicii de tipărire și livrare tichete de masă/tichete cadou pentru perioada iunie 2018 - mai 2019”** pentru salariaţii Societatii Electrocentrale Bucureşti SA.

#### CAP.3. VALOAREA CONTRACTULUI ŞI CONDIŢII DE PLATĂ

3.1. Valoarea serviciilor prestate se determină astfel:

- lunar, corespunzător numărului total al tichetelor de masă, în funcţie de valoarea nominală a tichetului de masă (stabilită conform Legii nr.142/1998), a comisionului unitar convenit intre parti mentionat in anexa 1 la contract și a numărului de salariaţi ce au dreptul să primească tichete de masă corespunzător numărului de zile lucrate în luna respectivă;

- conform prevederilor Contractului Colectiv de Munca al ELCEN, corespunzator numărului total al tichetelor cadou, în funcție de valoarea nominala a tichetului cadou, a comisionului unitar convenit intre parti mentionat in anexa 1 la contract si a numărului de copii și de numărul de femei care au dreptul de a primi tichete cadou la data acordării.

3.2. Numarul maxim de tichete de masa estimate a fi livrate este de \_\_\_\_\_\_\_\_ tichete.

Numarul maxim de tichete cadou estimate a fi livrate este de \_\_\_\_\_\_\_\_ tichete.

Valoarea anuală a serviciilor de furnizare și livrare a tichetelor de masă este calculataca produs intre numarul maxim de tichete de masa estimat și comisionul unitar.

Valoarea anuală a serviciilor de furnizare și livrare a tichetelor cadou este calculataca produs intre numarul maxim de tichete cadou estimat și comisionul unitar.

Valoarea anuala maxima estimata a contractului este suma dintre valoarea anuală a serviciilor de furnizare și livrare a tichetelor de masa si valoarea anuala a serviciilor de furnizare și livrare a tichetelor cadou .

**Valoarea anuală maxima estimată fără TVA** a contractului de prestari servicii de furnizare și livrare a tichetelor de masă și a tichete cadou este de \_\_\_\_\_\_\_\_\_\_\_\_\_\_\_\_lei.

Cota de TVA valabila la data facturarii se aplică asupra bazei de impozitare.

3.3. **Comisionul unitar** pentru serviciile de furnizare și livrare tichete contractate, este de \_\_\_\_\_\_\_ **lei/tichet,** reprezentând cheltuielile de imprimare şi serviciile post – vânzare pentru valoarea nominală maximă legală în momentul comenzii, conform anexei nr.1 la contract. Comisionul unitar este ferm si nemodificabil pe toata durata contractului.

3.4. Operaţiunile financiar-bancare dintre prestator şi achizitor se vor efectua prin băncile şi conturile menţionate la cap.1.

3.5 Orice schimbare de adresă, a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract.

3.6. Plata serviciilor de furnizare de tichete de masă/ tichete cadou ce fac obiectul prezentului contract se face în lei, prin ordin de plată, în baza facturii fiscale.

3.7. Plata se va face în avans in baza facturii fiscale emisa de prestator, conform prevederilor de la art.7.2 din prezentul contract.

3.8. Prestatorul înscrie în factura de livrare a tichetelor următoarele:

- numărul de ordine dintr-o serie continuă, care caracterizează cronologia emisiei de tichete de masă a emitentului, corespunzătoare numărului de tichete livrate Societatii Electrocentrale Bucureşti SA;

- preţul unitar al imprimatului reprezentând tichetul de masă/tichetul cadou sau valoarea totală a imprimatelor;

- valoarea nominală a unui tichet de masă/ tichet cadou imprimată pe acesta, din seria livrată;

* valoarea totală corespunzătoare numărului de tichete de masă / tichete cadou livrate;
* numărul contului bancar distinct şi denumirea băncii unde îşi are deschis contul acesta.

3.9. Prestatorul acceptă returnarea din partea Societatii Electrocentrale Bucureşti SA a tichetelor neutilizate şi rambursează suma aferentă valorii nominale a acestora în situaţia în care returnarea se face în termen de cel mult 30 de zile de la data expirării acestora.

#### CAP.4. DURATA CONTRACTULUI

4.1. Durata contractului este de **365 zile** de la data perfectării sale.

4.2. Contractul poate înceta înainte de termenul maxim de valabilitate la solicitarea unei părţi, prin notificarea celeilalte părţi cu cel puţin 30 de zile înainte.

# CAP. 5. DEFINIŢII

În prezentul contract următorii termeni vor fi interpretaţi astfel:

5.1. Achizitor (client) şi prestator (emitent) – părţile contractante, astfel cum sunt acestea denumite în prezentul contract.

Achizitor -SOCIETATEA ELECTROCENTRALE BUCUREŞTI SA, societate in insolventa, in insolvency, en procedure collective care, întrunind condiţiile LEGII, este în drept a comanda prestatorului emiterea de tichete de masa/cadou

Prestator - \_\_\_\_\_\_\_\_\_\_\_\_\_\_\_\_\_\_\_\_;

5.2. Contract – actul juridic care reprezintă acordul de voinţă al celor două părţi, încheiat între o autoritate contractantă, în calitate de achizitor şi un furnizor de produse, în calitate de furnizor.

5.3. Comandă - documentul emis lunar de achizitor.

5.4. Servicii – activitatile pe care prestatorul se obligă prin contract să le presteze in folosul achizitorului.

5.5. Conformitate – satisfacerea condiţiilor specificate.

5.6. Neconformitate – nesatisfacerea unei condiţii specificate.

5.7. Forţa majoră – un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligaţiilor uneia din părţi.

**CAP.6. DOCUMENTELE CONTRACTULUI**

6.1. Documentele prezentului contract sunt:

* contractul propriu-zis;
* caietul de sarcini;
* oferta tehnico-economică a prestatorului;
* anexa nr. 1 a prezentului contract;
* eventualele acte adiţionale la contract;

- orice acte adiţionale la contract, dacă părţile contractante vor consimţi să semneze astfel de documente

6.2. Achizitorul a atribuit prezentul contract prestatorului la data de \_\_\_\_\_\_\_\_\_\_\_\_\_\_\_\_, pe baza procedurii de achizitie directa.

#### CAP.7. APLICABILITATE

7.1. Achizitorul va angaja efectiv emitentul prin comandă fermă.

7.2. Furnizarea tichetelor de masa/ tichete cadou comandate se va face in urmatoarea zi lucratoare de la data confirmarii platii contravalorii facturii fiscale prin ordin de plata vizat de banca, iar in situatia efectuarii platilor din trezorerie, in urmatoarea zi lucratoare de la data incasarii sumelor in contul prestatorului**.**

Prestatorulva transmite factura fiscala prin e-mail sau fax cel mai târziu în următoarea zi lucrătoare de la primirea comenzii ferme emisa de Electrocentrale Bucuresti.

**CAP.8. OBLIGAŢIILE PRESTATORULUI (EMITENTULUI )**

8.1. Prestatorul trebuie să ducă la îndeplinire obligaţiile prevăzute în Legea nr. 142/1998 şi a Normelor Metodologice pentru aplicarea acestora.

8.2. Prestatorul trebuie să tipărească tichetele de masă/tichetele cadou folosind un suport tehnic special, care să nu permită falsificarea acestora şi care să cuprindă toate datele prevăzute de normele legale aflate în vigoare:

- seria numerică într-o ordine crescătoare, denumirea şi sediul emitentului;

- date ce definesc angajatorul (denumirea şi sediul, numărul de înmatriculare la registrul comerţului, cod fiscal);

- valoarea nominală şi perioada de valabilitate a tichetului de masă/tichetului cadou;

- interdicţia pentru achiziţionarea de ţigări şi băuturi alcoolice;

- denumirea și sediul emitentului;

- spaţiu destinat înscrierii datei şi ştampilei unităţii de alimentaţie publică la care salariatul a utilizat tichetul de masă/tichetul cadou.

- tichetele de masă vor fi personalizate prin tipărirea numelui şi a codului numeric personal pentru fiecare angajat, date ce vor fi puse la dispoziţie de către achizitor.

8.3. Prestatorul se obligă să livreze tichetele de masă/tichetele cadou, în termenul stabilit prin articolul 7.2.

8.4 Prestatorul se obligă să livreze tichetele în colete ambalate şi securizate, diferenţiate pe uzine (puncte de lucru), însoţite de listele de distribuire a tichetelor de masă, comunicate odată cu comanda.

Livrarea tichetelor de masa/tichetelor cadou se face în plicuri individuale sigilate.

8.5. Prestatorul are obligaţia de a pune la dispoziţia clientului lista actualizată cu unităţile de alimentaţie publică la care angajaţii pot folosi tichetele de masă/ tichetele cadou şi în termen de 10 zile de la semnarea contractului să încheie convenţii cu unităţile comerciale şi de alimentaţie publică solicitate de către Societatea Electrocentrale Bucureşti SA.

8.6. Prestatorul va comunica clientului modificările legislative cu privire la tichetele de masă/tichetele cadou.

8.7. Prestatorul va nominaliza o persoană de contact pentru derularea prezentului contract.

**CAP.9. OBLIGAŢIILE ACHIZITORULUI (CLIENTULUI)**

9.1. Achizitorul trebuie să ducă la îndeplinire următoarele obligaţii:

- să achite integral contravaloarea serviciilor de furnizare si livrare de tichete de masă si cadou, în conformitate cu factura emisă de emitent;

- să informeze salariaţii în legătură cu interdicţiile referitoare la utilizarea tichetelor de masă;

- să aducă la cunoştinţă emitentului furtul şi/sau falsificarea tichetelor de masă/tichetelor cadou precum şi despre orice tentativă în acest sens în termen de 24 ore de la data constatării acestuia/acestora.

- să pună la dispoziţia prestatorului, ca anexă la comandă, lista salariaţilor conţinând toate datele necesare pentru asigurarea operaţiunilor de recepţie şi distribuire.

#### CAP.10. TRANSPORTUL ŞI RECEPŢIA TICHETELOR

#### 10.1 Transportul tichetelor de masă/ tichetelor cadou se va face de către emitent, în condiţii de securitate, prin mijloace specializate, folosite în vederea transportului biletelor de valoare până în momentul recepţionării acestora de către persoana responsabilă a Societatea Electrocentrale Bucureşti SA.

10.2. Recepţia tichetelor de masă/ tichetelor cadou se va face la sediul Societatii Electrocentrale Bucureşti SA din Splaiul Independenţei nr.227, sector 6, Bucureşti.

#### CAP. 11. PENALITĂŢI, DAUNE INTERESE

11.1. În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract şi acest lucru conduce la întârzieri în livrare, achizitorul are dreptul de a deduce din valoarea lunară a facturii introduse la plată în luna respectivă, penalităţi egale cu dobânda legala penalizatoare, din valoarea prestatiilor lunare, pentru fiecare zi calendaristica de întârziere.

11.2. Penalităţile de la art.11.1 se aplică şi serviciilor executate, dar care nu corespund calitativ cu cerintele contractului.

În situaţia în care penalităţile de la art. 11.1. nu acoperă prejudiciile achizitorului, acesta poate solicita daune-interese dovedite şi calculate.

11.3. Penalităţile pe care achizitorul le poate solicita prestatorului în conformitate cu prevederile contractului, nu pot depăşi valoarea contractului.

#### CAP.12. FORŢĂ MAJORĂ

12.1. Forţa majoră este constatată de o autoritate competentă.

12.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

12.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

12.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

12.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune interese.

#### CAP.13. SOLUŢIONAREA LITIGIILOR

13.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

13.2. În caz de neînţelegere între părţi, instanţele judecătoreşti competente să judece/soluţioneze litigiul, sunt instanţe competente din România, potrivit dreptului român.

##### CAP.14. REZILIEREA CONTRACTULUI

14.1. În cazul nerespectării obligaţiilor asumate prin prezentul contract de către una din părţile contractante in mod culpabil, partea lezată va considera contractul rezolvit/reziliat de plin drept fara interventia instantei si cu obligatia notificarii prealabile a acestei masuri şi va avea dreptul de a pretinde plata de daune-interese.

14.2. Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfinţării de drept a contractului.

14.3. Contractul inceteaza în cazurile de forţă majoră definite la Cap.12.

14.4. Contractul poate inceta prin acordul părţilor, fără plata vreunei despăgubiri, numai prin încheierea unui act adiţional la contract.

###### CAP. 15. AMENDAMENTE

15.1. Drepturile şi obligaţiile prestatorului rezultate din prezentul contract pot fi preluate de către un alt operator economic care îndeplineşte criteriile de calificare şi selecţie stabilite iniţial, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare.

15.2. Suplimentar fata de situatiile prezentate la articolul 15.1, părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

###### CAP.16. LIMBA CARE GUVERNEAZĂ CONTRACTUL

16.1. Limba care guvernează contractul este limba română.

CAP.17. COMUNICĂRI

17.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

Orice document scris trebuie înregistrat atât în momentul transmiterii, cât şi în momentul primirii.

17.2. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

###### CAP.18. LEGEA APLICABILĂ CONTRACTULUI

18.1. Contractul va fi interpretat conform legilor din România.

CAP.19 CONDIŢII FINALE

19.1 Legislaţia aplicată pentru încheierea prezentului contract este:

- Legea nr.142/1998 privind acordarea tichetelor de masă cu modificarile si completarile ulterioare;

- HG nr.23/2015 pentru aprobarea Normelor de aplicare a Legii nr.142/1998;

- OMEF nr.2007/2008 privind aprobarea componenței Comisiei pentru autorizarea operatorilor economici din domenii cu reglementări specifice și a Regulamentului de organizare și funcţionare a acestuia, precum și a Criteriilor referitoare la autorizarea funcționarii unităților emitente de tichete.

- Legea nr.99/2016 privind achizitiile sectoriale, cu modificarile si completarile ulterioare.

19.2. Documentele menţionate la cap.6 fac parte integrantă din contract.

19.3. Contractul şi anexele sale se semnează pagină cu pagină de ambele părţi contractante (de către unul din semnatarii contractului).

19.4. Orice schimbare de adresă a uneia din părţile contractante va fi comunicată în termen de maxim 24 ore, partenerului de contract.

19.5. Prezentul contract a fost încheiat în 2 exemplare, cate unul pentru fiecare parte contractanta.

**BENEFICIAR, PRESTATOR,**

Societatea Electrocentrale Bucureşti S.A

societate in insolventa, in insolvency, en procedure collective

Administrator Special Director,

Claudiu-Ionuţ CREŢU-SÂRBU

AVIZAT

ADMINISTRATOR JUDICIAR Director Economic,

Sierra Quadrant Filiala București SPRL

Director General Adjunct,

Director Financiar-Comercial,

Marcel VÎLCĂ

Viza CFP,

Director Resurse Umane si

Secretariat General,

Liviu RADU

Director Juridic șiAchizitii

Mihai VOLF

Serviciul Juridic,

Mioara MISLOSCHI

Serviciul Achiziţii,

Ioana UNTILĂ

Birou Contracte,

Roxana KEDEI

**ANEXA nr. 1**

la contractul de prestări de serviciinr. \_\_\_\_\_/2018

**COMISIONUL PENTRU SERVICIILE CONTRACTATE**

Comisionul reprezinta cheltuielile de imprimare şi serviciile post – vânzare pentru valoarea nominală legală în momentul comenzii.

Comisionul unitar pentru serviciile contractate este de \_\_\_\_\_\_\_ **lei/tichet.**

**ACHIZITOR, PRESTATOR,**

Director Resurse Umane Director,

si Secretariat General,

Liviu RADU

Sef Serviciu APRM,

Nicusor STIR

Derulator contract,

Lenuța BĂLAN-TUDOR

Responsabil achizitie,

Cristina PERIDE

# MODEL DE CONTRACT

Pentru achiziţia de servicii:

**„Servicii de tipărire și livrare tichete de masă/tichete cadou pentru perioada iunie 2018 - mai 2019”**

Clauzele contractuale cuprinse in următoarele capitole sunt obligatorii:

CAP. 2. OBIECTUL CONTRACTULUI

CAP. 3. VALOAREA CONTRACTULUI SI CONDIŢIILE DE PLATĂ

CAP. 4. DURATA CONTRACTULUI

CAP. 8. OBLIGAŢIILE PRESTATORULUI

CAP. 9. OBLIGAŢIILE ACHIZITORULUI

CAP.18. LEGEA APLICABILĂ CONTRACTULUI

DIRECTOR JURIDIC si ACHIZIŢII,

Mihai Volf

SERVICIUL JURIDIC,

Mioara Misloschi

SERVICIUL ACHIZIŢII,

Ioana Untilă

BIROU CONTRACTE, Derulator contract, Roxana Kedei Lenuța Bălan-Tudor

Întocmit,

Liliana Padureanu